กลัวอ๊ะเปล่า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

...ทีมข่าวการเงิน
ก่อนม็อบบุก ผู้บริหารแบงก์ กรุงเทพดูใจเย้น... ใจเย็น 
สงสัยรู้อยู่ก่อนแล้วว่าม็อบแดงกะจะแค่โชว์พาว?
ถึงได้ใจดีสู้เสือ ยืนยันจะเปิดสาขาให้บริการตามปกติเหมือนไม่มีอะไรเกิดขึ้น
แต่พอถึงวันม็อบบุกจริงนั้น มาตรการรักษาความปลอดภัยเข้มยิ่งกว่าบิลลี่...เข้ม
รปภ.ที่มีอยู่ 100 นาย ต่างสแตนด์บาย
ไหนจะตำรวจจากสน.ใกล้เคียงอีก 500 นาย
กองกำลังจากบก.น.5 และบก.น.3 จำนวน 300 นาย
ทุกหน่วยยึดพื้นที่หน้าแบงก์ตรึงกำลังเข้ม 
แถมยังมีแผงกั้นเหล็กสีเหลือง (คงบังเอิญ พ่นเปลี่ยนสีไม่ทัน) กั้นเป็นรั้วรอบขอบชิด
เมื่อแบงก์ใจสู้ ลูกค้าก็บ่ยั่น เข้าประตู้ด้านข้างมาทำธุรกรรมตามปกติแม้ต้องโดนสกรีนเข้มจากรปภ.ข้างแบงก์
กระจกเข้าแบงก์ต้องติดป้ายแจ้งว่า เป็น "กระจก" ป้องกันหากชุลมุน
มีการสั่งห้ามไม่ให้พนักงานขึ้นไปชั้น 8 เพราะเป็นจุดที่อาจขว้างปาสิ่งของลงมาที่ม็อบได้
สายสืบแจ้งว่าผู้บริหารไม่อยู่ ถูกย้ายไปเซฟเฮาส์กันหมด
บอสชาตรี โสภณพนิช ไม่เข้า คุณโทนี่ ชาติศิริ ไปต่างประเทศ โฆสิต ปั้นเปี่ยมรัษฎ์ ไปต่างจังหวัด 
นอกนั้นอยู่กันพรึบ นายเดชา ตุลานันท์ รองประธานบริหารแวะลงมาดู แต่อ้างว่ามายืดเส้นยืดสาย 
...แต่จริงๆ แล้วสายสืบบอกว่าเป็นห่วงกระจกแบงก์มั่กๆ
หัวเรือใหญ่ ธีระ นั่งติดตามสถานการณ์ใกล้ชิดที่ระเบียงกระจกชั้น 2รัชนีลงมาดูแลที่มาสาขาเก้อเพราะปิดก่อนเวลา
ผู้บริหารทุกนายเปิดกว้าง พร้อมเสมอหากม็อบจะยื่นหนังสือข้อเรียกร้อง
แต่สุดท้ายม็อบก็ไม่ได้ยื่นข้อเรียกร้องอะไร มาแสดงพลังแล้วกลับ
แบงก์กรุงเทพมองโลกในแง่ดี อย่างน้อยม็อบนี้ก็ทำให้แผน BCP หรือการรับมือกับสถานการณ์ฉุกเฉินได้ใช้จริง จากที่เคยเป็นเพียงแค่แผน 
ห่วงก็แต่แบงก์สีอื่นๆ ที่อยู่ตามแนวสีลมก็เตรียมพร้อมหน่อยละกัน ไม่งั้นอาจเจอลูกหลง